કેન્દ્રીય નાણામંત્રી નિર્મલા સીતારામને ગત વર્ષે જાહેર કરેલા બજેટમાં સોના પરની ૧૦ ટકા ડયુટી ઘટાડવાને બદલે ઉલ્ટુ ૨.૫૦ ટકા વધારી દેતા અને આજે જાહેર બજેટમાં આ ડયુટી પચાસ ટકા ઘટાડવાની તીવ્ર માંગણીને નજરઅંદાજ કરતા વિશ્વમાં વિખ્યાત રાજકોટનો સોનાચાંદીના દાગીનાનો ઉદ્યોગ, તેમજ મોરબીનો વિખ્યાત ઘડિયાળ ઉદ્યોગ અને જામનગરના બ્રાસપાર્ટ ઉદ્યોગ માટે પણ કોઈ રાહત નહીં અપાતા સૌરાષ્ટ્રની ઓળખ બનેલા આ ઉદ્યોગો અને તેની સાથે જોડાયેલા લાખો કારીગરો અને તેમના પરિવારજનોમાં અને સસ્તુ સોનુ ઈચ્છતી ગૃહિણીઓમાં નિરાશાની લાગણી પ્રસરી છે.